อิ่มอร่อยที่ร้าน Wilaiwan @ Huahin
เป็นร้านที่อยากจะไปมานานแล้วเหมือนกัน ครั้งที่แล้วที่ไปหัวหินก็ไม่มีัโอกาสได้ไปเนื่องจากคิวร้านอาหารยาวเหยียดเลย ฮ่าๆ ร้านวิไลวรรณ ตั้งอยู่เยื้องๆตลาด Cicada ทางไปเขาตะเกียบ มีที่จอดรถนะคะ ทั้งบริเวณหน้าร้านและพื้นที่ข้างร้าน 
ถ้าไปวันเสาร์-อาทิตย์ก็ทำใจนิดหนึ่งว่าคนเยอะแน่ๆ ^^

ตึกสีฟ้าอ่อน สีสวยสบายตา แค่เห็นก็รู้สึกเหมือนมีแรงดึงดูดให้เข้าใกล้แล้วล่ะค่ะ ร้านใหญ่มากสำหรับร้านเค้ก บริเวณหน้าร้านมีซุ้มใบไม้เขียวขจีเป็นรูปหัวใจ ด้านในมีเก้าอี้ให้นั่งไว้ถ่ายรูปได้ด้วยนะคะ แต่แดดแรงขนาดนี้ไม่มีอารมณ์จะถ่ายรูปแล้วค่าาา

บริเวณลานด้านนอก ถ้ามาตอนเย็นก็คิดว่าน่าจะมีคนนั่งเยอะอยู่ แต่นี่กลางวัน แดดเปรี้ยงๆ หลบแดดร้อนๆเข้าร้านเค้กแอร์เย็นๆ คนอื่นๆก็คงจะคิดเหมือนจ๊ะจ๋ากันหมดแน่ๆ คนเต็มร้านเลยค่ะ ก็เลยถ่ายได้แค่ในส่วนที่ตัวเองนั่งทานไม่ได้เดินเข้าไปถ่ายรูปด้านในเพราะว่าลูกค้าเยอะมากค่ะ เกรงใจเขานิดๆ

มีมุมเบเกอรี่ที่มีเดนิช ครัวซองค์ บัตเตอร์ฟลายและขนมปังอื่นๆ ราคาอยู่ประมาณ 35-50 บาท ถัดมาก็จะเป็นตู้เค้ก ซึ่งเค้กมีให้เลือกเยอะมาก น่าทานทั้งนั้น เห็นแล้วก็อยากจะใช้นิ้วจิ้มๆเอาหมดทุกชิ้นเลย ราคาชิ้นละประมาณ 120 บาท และระหว่างที่เรากำลังถ่ายรูปนั้นก็เหลือบไปเห็นเค้กส้มที่จัดใส่จานสวยดีรอเสิร์ฟ เลยแอบถ่ายมาด้วย ได้1รูปพอดีเลย ฮ่าๆๆ น่าทานสุดๆ เห็นหลายๆโต๊ะก็สั่งกัน แต่ด้วยความที่ไม่ค่อยชอบรสส้มเท่าไหร่เลยไม่เอา

การตกแต่งร้านก็น่ารัก เครื่องดื่มก็มีให้เลือกเยอะ ทั้งร้อน-เย็น ชาก็มีให้เลือกเยอะนอกจากเมนูขนมหวานแล้ว ยังมีเมนูคาวด้วยนะคะ พวกแซนวิช คร็อคเมอซิเออร์ สลัด ฯลฯ 

จ๊ะจ๋าเลือกนั่งโต๊ะใหญ่เลย เปิดประตูร้านเข้ามาก็เจอโต๊ะนี้เลยค่ะ ข้างๆโต๊ะจะเป็นมุมเล็กๆที่มีนิตยสาร มีกระปุกชา แก้วชา  ตกแต่งน่ารักดี 

แล้วเราก็เดินไปเลือกขนมที่ตู้แล้วบอกพนักงานว่านั่งโต๊ะไหน

บลูเบอร์รี่ชีสเค้ก : 
ตอนที่สั่งจะเป็นแค่ชีสเค้กธรรมดาๆเท่านั้น แล้วให้เราเลือกว่าจะทานชีสเค้กอะไร พนักงานก็จะราดซอสต่างๆลงไปบนชีสเค้กแล้วบีบวิปครีม มีทั้งสตอเบอร์รี่ บลูเบอร์รี่ และส้ม ชีสเค้กชิ้นไม่เล็กไม่ใหญ่ ราดซอสบลูเบอร์รี่มาเยอะมาก เนื้อชีสเค้กไม่ค่อยอร่อยเท่าไหร่ ไม่เนียนนุ่มเท่าที่ควร ชีสเค้กไม่ค่อยเข้มข้น แอบเสียใจกับราคาชิ้นละร้อยกว่าบาท


บาน็อฟฟี่พาย : 
บาน็อฟฟี่เย็นๆ กลิ่นหอมกล้วยมากๆค่ะ ด้านบนเป็นแผ่นดาร์กช็อคโกแลต เนื้อครีมบาน็อฟฟี่ก็เนียนนุ่มมมม กล้วยหอมหวาน อร่อยนุ่มลิ้น ทานแล้วเพลินสุดๆ ด้านล่างเก๋ไก๋ด้วยพายเคลือบช็อคโกแลต แม้จะแข็งไปหน่อย แต่อร่อยสุดยอด สั่งเล้ยยยย อร่อย!!!!



เบคอนทวิซ กลิ่นหอมๆ : แป้งกรอบนอกนุ่มใน ร้อนๆ มีเบคอนกรอบๆอยู่ตรงกลาง อร่อยมากๆค่ะ ทานแล้วนึกถึงเบเกอรี่มศวทันที อร่อยเหมือนกันเลย >.<



น้ำสตอเบอร์รี่ปั่น : รสชาติเปรี้ยวๆ น้ำแข็งละเอียด ดื่มแล้วสดชื่นนนนนน


คาปูชิโน่ปั่น : รสกาแฟหอมๆ เข้มข้นมาก


เดินออกมาถึงกับต้องเอามือปิดพุง แล้วก็ต้องขับรถไปทานร้านอื่นต่อทันที 5555 ทริปกินจริงๆ


มื้อนี้จำราคาแบบเป๊ะๆไม่ได้นะคะ ประมาณ 6xx บาท เค้กชิ้นละ 100กว่าบาท เครื่องดื่มก็ 100 กว่าบาท


บรรยากาศร้าน : ร้านสวยมากๆค่ะ ถ้ามากลางวันแนะนำว่าลงากรถแล้วให้รีบวิ่งเข้าร้านเลย แดดร้อนจริงๆ แต่ด้านในแอร์เย็นสบาย การตกแต่งร้านดูอบอุ่น ให้บรรยากาศเหมือนอยู่ต่างประเทศ ที่นั่งมีเยอะแยะ จะมา2คนก็มีโต๊ะเล็กๆ หรือจะมาแบบเป็นหมู่คณะก็มีสำรองไว้เช่นกัน เยอะจริงๆ
ร้านสะอาดดีค่ะ 

การบริการ : เรื่องการบริการก็ปกติทั่วๆไป เราต้องไปสั่งเค้กเองด้านหน้าแล้วเขาจะมาเสิร์ฟให้ที่โต๊ะ แล้วจ่ายเงินทีหลังค่ะ

เป็นอีกร้านที่ประทับใจ ไม่ผิดหวังที่ตั้งหน้าตั้งตามาทาน ได้ทานเค้กอร่อยๆพร้อมกับถ่ายรูปสวยๆ ฮ่าๆ